CELEX: 62011CN0114
Language: el
Date: 2011-03-07 00:00:00
Title: Υπόθεση C-114/11: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 7 Μαρτίου 2011 — Staatssecretaris van Financiën κατά U. Notermans-Boddenberg

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/13
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 7 Μαρτίου 2011 — Staatssecretaris van Financiën κατά U. Notermans-Boddenberg
   (Υπόθεση C-114/11)
   2011/C 152/22
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείων: Staatssecretaris van Financiën
   
      Αναιρεσίβλητη: U. Notermans-Boddenberg
   
      Προδικαστικό ερώτημα
   
   Πρόκειται, λαμβανομένου υπόψη του άρθρου. 39 ΕΚ (νυν άρθρου 45 ΣΛΕΕ) ή του άρθρου 18 ΕΚ (νυν άρθρου. 21 ΣΛΕΕ), για κατάσταση που διέπεται από το κοινοτικό δίκαιο όταν κράτος μέλος υποβάλλει κάτοικο αυτού του κράτους μέλους σε φόρο λόγω της ενάρξεως της χρήσεως, με το αυτοκίνητό του, του οδικού δικτύου αυτού του κράτους μέλους, στην περίπτωση
   
               —
            
            
               το αυτοκίνητο αυτό είναι ταξινομημένο σε άλλο κράτος μέλος,
            
         
               —
            
            
               το αυτοκίνητο αυτό αποτελούσε μέρος των διακινηθέντων περιουσιακών στοιχείων του κατοίκου αυτού, ο οποίος μετοίκησε σε άλλο κράτος μέλος διατηρώντας την ιθαγένειά του,
            
         
               —
            
            
               μετά τη μετοίκηση το αυτοκίνητο αυτό χρησιμοποιείται από τον κάτοικο κατά τον ίδιο τρόπο όπως πριν από τη μετοίκηση, δηλαδή για ιδιωτικούς σκοπούς όπως μεταξύ άλλων για μετακίνηση προς τον τόπο εργασίας του στο κράτος μέλος όπου κατοικούσε προηγουμένως;